На основу члана 56. став 1. тачка 12. Статута Града Ниша („Службени лист Града Ниша“, бр. 88/2008, 143/2016 и 18/2019) и члана 120. став 1. и 121. став 1, 4. и 5. Пословника Скупштине Града Ниша („Службени лист Града Ниша“, бр. 53/2023 – пречишћен текст)

Градско веће Града Ниша на седници одржаној 09.10.2024. године, подноси

**АМАНДМАН III**

на Предлог одлуке о изменама Одлуке о буџету Града Ниша за 2024. годину

I У Предлогу одлуке о изменама Одлуке о буџету Града Ниша за 2024. годину, утврђеног Решењем Градског већа Града Ниша, број 918-1/2024-03 од 03.10.2024. године, у члану:

- 7. Предлога одлуке којим се мења члан 9 у Посебном делу одлуке о буџету у разделу 5. Градска управа за финансије позиција 67/463 – Трансфери осталим нивоима власти, алинеја 2 – Наменски трансфери нивоу општина износ од 14.000.000 мења се и гласи: „26.000.000“

У оквиру функције 160 у истом разделу, позиција 72/499 збир функције и програмске активности 0602-0009 од 242.669.000 мења се и гласи:„222.669.000“.

Извори финансирања за програм 15, главу 5.01 и раздео 5 у целини у износу од 997.513.400 мењају се и гласе: „977.513.400“.

У разделу 7. Градска управа за комуналне делатности и инспекцијске послове код програма 6 – Заштита животне средине, код извора финансирања за функцију 520, као и за програмску активност 0401-0004, и цео програм 6 износ од 56.877.000 мења се и гласи: „76.877.000“.

II Овај амандман постаје саставни део Предлога одлуке о изменама Одлуке о буџету Града Ниша за 2024. годину.

**О б р а з л о ж е њ е**

Градско веће Града Ниша, на седници одржаној 03.10.2024. године, утврдило је Предлог одлуке о изменама Одлуке о буџету Града Ниша за 2024. годину.

Разлог за подношење амандмана је настанак техничке грешке у структури укупних расхода, која не доводи до суштинске промене исказаних укупних расхода и издатака.

На основу наведеног, Градско веће Града Ниша подноси Амандман на Предлог одлуке о изменама Одлуке о буџету Града Ниша за 2024. годину.

У складу са чланом 121. став 5. Пословника Скупштине Града Ниша, овај амандман постаје саставни део Предлога одлуке о изменама Одлуке о буџету Града Ниша за 2024 .годину.

Број: 945-3/2024-03

У Нишу, 09.10.2024.године

**ГРАДСКО ВЕЋЕ ГРАДА НИША**

**ПРЕДСЕДНИК**

**Драгослав Павловић**